Държавен вестник, бр. 105, 2013 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  105
и/или не са разполагали с валиден български 
документ за самоличност, с който да удосто-
верят самоличността си.
4. В деня преди изборите в квартали, насе-
лявани от компактни маси български турци, са 
минавали лица, представящи се за служители 
на турската държава, и са събирали „за справ-
ка“ личните карти на избирателите, които са 
им били върнати на края на изборния ден с 
уговорката „да знаеш, че си гласувал“.
5. При дописване под чертата в 86 изби-
рателни секции в Република Турция са били 
попълвани номерата на невалидни български 
документи за самоличност и не са били по-
пълвани графите, където се вписват номерата 
на валидни такива на гласоподавателите.
6. Допускане до гласуване в 86 избирателни 
секции в Република Турция на лица, които не 
са разполагали с валидни български документи 
за самоличност. 
7. Неподписване (неудостоверяване на 
верността) от страна на председател или друг 
упълномощен член на 86 СИК в Република 
Турция на допълнителните страници на из-
бирателните списъци, където под чертата са 
дописвани явилите се в изборния ден гласо-
подаватели.
8. Подаване на повече от 935 гласа в изби-
рателни секции в Република Турция, с което 
значително се надвишава установеният в 
Решение № 2 от 16.02.2010 г. по к.д. № 10 от 
2009 г. технологичен максимум за възможен 
брой гласуващи лица в една секция.
9. Дублиране (дву- и повече кратно гласува-
не) на лица в избирателните секции, които се 
намират на територията на Република Турция, 
поради липса на механизъм на контрол. В тази 
връзка се поддържа от вносителите, че няма 
пречка един гласоподавател да гласува във 
всичките 86 секции и това да остане незабеля-
зано. На практика според тях има многократно 
гласуване на един и същи избирател в две и 
повече секции на територията на един град.
10. Голяма част от подписите върху секци-
онните протоколи са фалшиви, а друга част 
са подписи на лица, които не са вписани като 
членове на СИК.
11. До гласуване са били допускани лица, 
без да попълнят изискващите се от Изборния 
кодекс (ИК) книжа.
Според вносителите на искането е налице 
връзка между посочените изборни нарушения 
и опорочаване на вота на избирателите, което 
се отразява на подадените за всяка парла-
ментарно представена партия или коалиция 
действителни гласове, т. е. те се разпределят 
по нов начин между политическите субекти, 
като съответно обуславят ново разпределение 
на мандатите между тях. Като се позовават на 
допуснатите нарушения на чл. 45, ал. 2, чл. 74, 
ал. 1 и ал. 4, т. 1 и 2, чл. 195, ал. 3, чл. 197, 
ал. 1 и 6 ИК, вносителите правят искане да 
се обявят за незаконни изборите за народни 
представители, проведени на 12.05.2013 г. във 
всичките 86 избирателни секции на територията 
на Република Турция, като при разпределение 
на мандатите от Централната избирателна 
комисия (ЦИК) да отпаднат подадените в тях 
общо 60 090 действителни гласа за всички по-
литически партии. Поради това вносителите 
на искането молят ЦИК да извърши ново 
определяне на изборния резултат и след като 
се съобрази с решението на Конституционния 
съд, да извърши ново преразпределение на 
мандатите в 42-рото Народно събрание.
В подкрепа на искането се представят до-
казателства.
Производството е във фазата по разглеждане 
на искането по същество.
С определение от 13.06.2013 г. Конститу-
ционният съд е допуснал до разглеждане по 
същество искането на 48 народни представители 
от 42-рото Народно събрание за оспорване на 
законосъобразността на изборите за 42-рото 
Народно събрание, проведени в 86 избирател-
ни секции в Република Турция, и е допуснал 
следните доказателства: 
1. Заверени преписи от избирателните спи-
съци и секционните протоколи за гласуването 
във всички избирателни секции в Република 
Турция, както и да се предоставят от нея ре-
зултатите от възложената с Решение № 2505-
НС от 29.04.2013 г. проверка по чл. 26, ал. 1, 
т. 23 ИК на Главна дирекция „Гражданска 
регистрация и административно обслужване“ 
към Министерството на регионалното разви-
тие за установяване на случаите на гласуване 
на избиратели повече от един път във всич-
ки секции в Република Турция, както и на 
гласуване на лица, непритежаващи активно 
избирателно право – непълнолетни, поставени 
под запрещение или изтърпяващи наказание 
„лишаване от свобода“.
2. Справка от Министерството на вътрешни-
те работи (МВР), включително и чрез Минис-
терството на външните работи (МВнР), което 
да извърши проверка колко от включените 
в избирателните списъци и гласували лица 
от секциите в Република Турция разполагат 
с валиден документ за самоличност и колко 
от гласувалите, които нямат такъв, са подали 
заявление за издаване на нови документи до 
12 май 2013 г.
3. Информация от извънредния и пълно-
мощен посланик на Република България в 
Република Турция за организацията и реда на 
гласуване в избирателните секции на терито-
рията на Република Турция, включително за 
броя на кабините за гласуване в избирателните 
секции и дейността на СИК.
Със същото определение, допълнено с оп-
ределение от 24.09.2013 г., с което са приети 
изисканите писмени доказателства, Конститу-